./data/phi0474/phi019/phi0474.phi019.perseus-lat2.xml
M. Tullius Cicero
quae tanta enim potest exsistere ubertas ingeni, quae tanta dicendi				copia, quod tam divinum atque incredibile genus orationis, quo quisquam					possit vestra in nos universa promerita non dicam complecti				orando, sed percensere numerando?				qui mihi fratrem optatissimum, me fratri amantissimo, liberis nostris parentes,				nobis liberos, qui dignitatem, qui ordinem, qui fortunas, qui amplissimam rem				publicam, qui patriam, qua nihil potest esse iucundius, qui denique nosmet ipsos nobis				reddidistis